ඊට අමතරව කොළඹ දිස්ත්‍රික්කයෙන් ආසාදිතයන් 317 ක් සහ ගම්පහ දිස්ත්‍රික්කයෙන් ආසාදිතයන් 193 දෙනෙකු වාර්තාවී ඇති බවයි කොවිඩ් 19 පැතිරීම වැළැක්වීමේ ජාතික ක්‍රියාන්විත මධ්‍යස්ථානය සඳහන් කළේ.මෙරට කොරෝනා ආසාදිතයන් සංඛ්‍යාව එක්ලක්ෂ 8,145ක් ලෙස සටහන් වන අතර තවදුරටත් රෝහල්ගතව ප්‍රතිකාර ලබන සංඛ්‍යාව 11,492 ක්.ගතවූ දින හතර තුළ කොවිඩ් ආසාදිත මරණ 31 ක් මෙරටින් වාර්තාවී ඇති අතර, ඉන් 22ක්ම සිදුව ඇත්තේ කොවිඩ් නියුමෝනියා තත්වය හේතුවෙන්.කොවිඩ් 19 පැතිරීම වැළැක්වීමේ ජාතික ක්‍රියාන්විත මධ්‍යස්ථානය සඳහන් කළේ අලුත් අවුරුදු සමයෙන් පසු වාර්තාවූ කොරෝනා ආසාදිත සංඛ්‍යාව 11,707 ක් වන බවයි.කොරෝනා වෛද්‍ය ප්‍රතිකාර මධ්‍යස්ථාන කොරෝනා රෝගීන්ගෙන් පිරී යාම හේතුවෙන් ගාල්ල දිස්ත්‍රික්කයේ කොරෝනා වෛරසය ආසාදනය වූ රෝගීන් 226 දෙනෙකු කොරෝනා වෛද්‍ය ප්‍රතිකාර මධ්‍යස්ථානවලට ඇතුළත් කිරීමට නොහැකි වී ඇති බවද වාර්තාවනවා.එමෙන්ම කොග්ගල නිදහස් වෙළඳ කලාපයෙන්ද කොරෝනා ආසාදිත පුද්ගලයන් 16 දෙනෙකු ඊයේ වනවිට හඳුනාගෙන තිබෙනවා.